safouaneb/arywiki huggingface dataset:
جون كي

جون فيليپ كي (تزاد ف اوكلاند نهار 9 غشت 1961) كان هو لوزير لول نمرة 38 ديال نيوزيلاندا وكان رئيس ديال لحيزب لوطني. دخل جون كي ل لبرلامان ديال نيوزيلاندا ف 2002. ف 2006 غلب جا من مورا دون براش ف لقيادة ديال لحيزب ؤولّا وزير لول ف نونبر 2008 من مورا لينتيخابات لعامة. ف 5 دجنبر 2016 عتازل جون كي من لمنصيب ديال لوزير اللول من الرياسة ديال لحيزب لوطني. لحياة الشخصية. تزاد جون كي ف اوكلاند، نيوزيلاندا. هو ولد جورج كي وروت كي. مات لواليد ديالو بسكتة قلبية ف 1967. جون كي وخواتاتو كبّراتهوم مهوم ليهودية ف دار ديال الدولة ف كرايستشورتش. مشا ل ليسي د بورنسايد و خدا اجازة ف تيجارة ف تخصوص ديال لمحاسية ف لعام د 1981 من لجاميعة د كانطربوري. كان مشا يقرى ليدارة د لاعمال ف لجامعة د هارڤارد ولاكين ماخداش شهادة من هاد لمؤساسة. جون تلاقا معا مراتو برونا فاش كانو بجوج ف ليسي ديال بورنسايد. تزوجو ف لعام د 1984. هي دابا مقابلة ولادها، ستيفي و ماكس.
هندسة معمارية

لهندسة لمعمارية هوّا ضومين كيجمع تّطبيقات ديال تهنديس ب لمعنى تّقني، معا لفن ديال تصميم شّكل دّخلاني ؤ لبراني د لبني، ؤ تّخطيط ديالو. هاد ضّومين بدا من لفترة د لقبلتاريخ ب دوزان ؤ طرقان بساط، ؤ تطور معا لوقت، ل شكال مبدلين كيعبرو ماشي غير علا تيكنيكات جداد، والايني حتا علا تّقافة ؤ لحس لفني ديال بنادم، ؤ بهادشي كيحقق مقاصد عملية ؤ استيتيكية ف نفس لوقيتة.
جاسيندا أردرن

جاسيندا كيت لوريل اردرن (بالنݣليزية: Jacinda Kate Laurell Ardern) (تزادت نهار 26 يوليوز 1980) هي سياسية من نيوزيلاندا وهي لوزيرة اللولة رقم 40 ديال بلادها من نهار 26 اكتوبر 2017. هي رئيسة ديال لحيزب دلعمال وقائدة ديال لمعارضة من نهار 1 غشت 2017. اللي خلّاها تشهر هو التصروف اللي دارت معا الجماعة لمسلمة من مورا لهجمات ديال كرايستشورتش ولخطة ديال بلادها باش تحارب كوڤيد-19.
صفيحة لمحيط لمهدن

صفيحة لمحيط لمهدن هي صفيحة تكتونية كاينة تحت طروف من لمحيط لمهدن. لحدود ديال صفيحة لمحيط لمهدّن هوما نيت صمطة لعوافي دلمحيط لمهدن. لبلايص تاع الضص لقديم ديال لمحيط لمهدن كايتكالو حيتاش هاد الصفيحة كاتهبط تحت لخنادق لمحيطية اللي فاسيا. لعمر ديال هاد لبلاصة هو مابين 137 و145 مليون عام. ݣاع لخرايط ديال لارض كاتبيّن اعمار ديال الضص دلمحيطات اللي هي قل من 145 مليون عام. هادشي غير 1/30 من التاريخ ديال لارض، واللي واصل ل4. 55 مليار عام.
نوردلينݣن

نوردلينݣن (ب لالمانية Nördlingen) هيّا مدينة صغيرة ف لمنطقة د شڤابيا ف باڤاريا، بعيدة ب 115 كيلوميتر علا شتوتݣارت جيهت شّرق، ؤ 145 كيلوميتر جيهت شّمال لغربي ديال مونشن. لمدينة تّبنات فوسط كراطير لقطر ديالو 25 كيلوميتر لّي تكوّن ب سباب نيزك هادي 15 مليون عام. نوردلينݣن تدكرات اول مرة ف تّاريخ ف عام 898.
صمطة لعوافي دلمحيط لمهدن

صمطة لعوافي دلمحيط لمهدن هي قوس داير على لمحيط لمهدن واللي فيه كايطراو زلازل وكايتورو فيه لبراكن. كاتسمّى هاد لبلاصة حتّى "لمطال دلمحيط لمهدّن" حيتاش هاد الصمطة دايزة على لبلايص اللي كايطلّو على هاد لمحيط. شي تلات رباع لبراكن الناعسين ولفايقين كاينين فهاد الصمطة، اللي واصل الطول ديالها لربعين الف كيلوميطر، وفيها 452 بركان. شي 90% ديال الزلازل دلعالام و81% ديال الزلازل لكبار كايطراو فهاد الصمطة. هادشي هو نتيجة ديريكت ديال التكتونية دالصفائح ولحركة ولمزادحة ديال الصفايح دلقشرة دلارض.
باڤاريا

باڤاريا (ب لالمانية Bayern، رسميا Freistaat Bayern، دّولة لحرة د باڤاريا) هيّا اكبر لاند (جيهة) ف المانيا من جيهت لميساحة، ؤ تاني اكبر لاند من جيهت لعدد د سّكّان، ؤ كاينة ف لجنوب شّرقي د المانيا. من اهم لمدون ديال باڤاريا لعاصيمة ديالها مونشن، ؤ زيد عليها نورنبرݣ ؤ اوݣسبورݣ. باڤاريا عندها تقافة خاصة بيها كتميزها علا لجيهات لخرين ف المانيا، ؤ لهجة المانية خاصة بيها كتسّمّا لباڤارية.
جيهة نورطلاند

جيهة نورطلاند (بالنݣليزية: Northland Region، بلوغة شعب لماوري: Te Tai Tokerau) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي فانݣاري. لميساحة ديالها واصلة ل13، 789 كم²، والسكان ديالها واصلين ل194، 600 على حساب ليحصاء ديال2020. محادياها لمحيط لمهدن وجيهة اوكلاند. السكان. على حساب لمدون. هادا هو الترتيب ديال لمدون لعشرة اللولين فلجيهة فيونيو 2020:
جيهة أوكلاند

جيهة اوكلاند (بالنݣليزية: Auckland Region، بلوغة شعب لماوري: Tāmaki Makaurau) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي اوكلاند. لميساحة ديالها واصلة ل4، 894 كم²، والسكان ديالها واصلين ل1، 717، 500 على حساب ليحصاء ديال 2020. محاديها جيهة نورطلاند وجيهة وايكاتو.
روايات د دجيمس بونض

رّوايات ديال دجيمس بونض هي سيرية ديال رّوايات ؤ لحجّايات لقصيرة، بدا تّاليف ديالها ايان فليمينݣ ف فبراير عام 1952، فاش كتب اول ريواية د دجيمس بوند. ف ديك لوقت كان فليمينݣ لمدير لاجنبي د جورنال The Daily Express ف لوندون. ديك سّاع ناض فليمينݣ خدا عطلة ف جامايكا ؤ بدا كيكتب رواية مورا رواية. ؤ من 1953 حتال عام 1964 نشر فليمينݣ طناش رواية ؤ مجموعة د لحجّايات لقصيرة. بعدما مات فليمينݣ تولا تاليف رّوايات من موراه كينݣسلي اميس لّي الف رواية وحدة لعنوان ديالها كولونيل سان ف 1968. ؤ عاد من بعد جون ݣارندر لّي كتب ربعطاش رواية، ؤ لميريكاني رايموند بينسون لّي كتب ستة د رّوايات. ؤ تشارلي هيݣسون لّي تكلف ب تاليف روايات علا دجيمس بوند فاش كان باقي شاب، ؤ كتب منهم 4. ؤ ب لمناسبة د لمئوية د فليمينݣ تعطات موهيمة ل لكاتب لبريطاني سيباستيان فولكس باش يكتب لكمالة د لقصة د دجيمس بونض، ؤ تسمّات رّواية "شّيطان يقد يتسوق" (). هاد رّواية كترجع ل لبلاصة فين كان وقف فليمينݣ ف 1964 ملي مات، ف لاجواء ديال لحرب لباردة.
سيبير

سّيبير، ختيصار ديال سّيبيركافّي (من لفرانساوية Cybercafé) هوّا حانوت لّي كيبيع سّربيس ديال لكونيكسيو ل لانترنيت ل عامة نّاس، ؤ عادة كيكون لخلاص فيه ب لوقت. صعيب نعرفو اول سيبير فين ؤ فوقاش بان ب تّحديد، مي واحد من بين لّولين كان بان ف سيول ف كوريا لجنوبية ف مارس 1988، ف جامعة د هونݣيك. ف هاد "سّيبير" كانو جوج د لپيسيّات ملِييِّين معا انترنيت ب لخيط د تّيليفون، ؤ كانت لبلاصة كتّستاغل علا ود لّقاءات لعادية (اوفلاين) ؤ ب انترنيت (اونلاين). ف يونيو 1991، شركة ايس ايف نيت انصطالات اوريناطورات كيخدمو ب لفلوس ف بزاف د قهاوي ف سان فرانسيسكو ف لميريكان، ؤ كانت لخدمة د سّاس لّي كيعطيو ل لكليان هيّا لايميل. ف لمغريب بانو اول سيبيرات ف لغالب ف فاس ف 1998، ؤ ب تّحديد اول واحد ف اوطيل شيراطون، ؤ كان لخلاص ديالو واصل ل 50 درهم ل سّاعة.
فنون د لمقاتلة

لفنون د لمقاتلة هوما مجموعة ديال لمدراسات ؤلا تّقاليد كتجمع كولا وحدة منها تقنيات ؤ اساليب خاصة بيها، لّي لهدف ديالها كيكون لحرب، دّيفاع علا رّاس، تّنافس، ؤ غيرها من لاهداف. وخا اغلبية د لفنون د لمقاتلة لّي مشهورة دابا جات من شرق اسيا، لمفهوم ديالها كان ديجا موجود ف بلايص خرين قرون قبل من هادشي، بحال ف ؤروپا.
بروك ليسنار

بروك ليسنار (مزيود ف 12 يوليوز 1977) هوّا مصارع محتارف ميريكاني كانادي من اصول المانية، ؤ كان قبل محتارف ديال فنون د لمقاتلة لمخلطة، ؤ لعّاب ديال لكورة لميريكانية و لعاب د لفنون لمخلطة و هوّ بطل فايت ديال لبطولة يو اف سي د لوزن تقيل.
جورج وادا

جورج وادا (ب جاپونية 和田 丈嗣، "وادا جوجي"، مزيود ف 1978) هوّا منتج جاپوني ديال لانيمي ف شركة پروداكشن اي دجي، ؤ مدير ديال ستوديو ويت. وادا معروف ب لخدمة ديالو علا مشاريع د انيمي معروفين بحال ݣيلتي كراون، لهجوم علا لعمالقة، ؤ سايكو پاس. ف 2020، جورج وادا ولّا نائب تنفيدي د رّئيس ف پروداكشن اي دجي.
طيم (أداب)

طيم (من نّݣليزية theme، ؤلا لفرانساوية thème) ف نّقد د لاداب هوّا موضوع مركزي ؤلا رسالة لّي كتبغي تعطيها شي حجّاية ؤلا ريواية. طّيمات تقدر تقسّم ل جوج نواع: "لمفهوم طّيمي " لّي هوّا لفيكرة لّي كيكوّنها لقاري علا شنو سّردية بغات تݣول، ؤ "تّصريح طّيمي " لّي هوّا شنو سّردية كتݣول ب شكل فعلي. طّيم ديال سردية كيقدر عادة يتختاصر ف كلمات قليلة، متلا لحب، ؤلا صّراع بين لفرد ؤ لمجتمع، ؤلا لحرية، ؤ غيرهم. ؤ عادة ماكيكونش مدكور حرفيّا ف سّردية، ولاكين كيبان ب شنو كيديرو شّخصيات ؤلا كيݣولو ؤ كيفاش كيحسو ؤلا كيفكرو. سّردية (قصة ؤلا ريواية ؤلا غيرها) يقدر يكون عندها طيم واحد ؤلا كتر. ؤ كيتعتابر طّيم عنصر ديال لخيال لادبي، بحالو بحال لبلان، شّخصية، ؤ لاطار. تقنيّات. كاينين شحال من تقنية باش لكاتب يقدر يطرح طّيم ؤلا طّيمات د سّردية ديالو، من بينها:
لايتكوين

لايتكوين (ب نݣليزية Litecoin، رّمز ديالو Ł، تّيكر ديالو LTC) هيّا كريپطوعملة مبنية علا سيستيم د لپيرتوپير ؤ ب ب مصدر محلول، تحت ترخيص د ام اي تي. لّايتكوين بدا ف اكتوبر 2011، ؤ من نّاحية تّقنية قريب يكون 100% بحال لبيتكوين. اعلا قيمة وصل ليها لايتكوين هيّا 371 دولار ميريكاني ف 19 دجنبر 2017.
ساطوشي ناكاموطو

ساطوشي ناكاموطو (واقيلا مزيود ف 29 فبراير 1976) هوّا پسودو ديال شخص ؤلا مجموعة د نّاس لّي ختارع(و) لبيتكوين، ؤ كتب(و) لورقة لبيضا لّي كتشرح سّيستيم ديالو، لّي تنشرات ف لّخر د اكتوبر 2008.
تقافة جاپونية

تّقافة جاپونية هيّا لمجموع ديال لعناصر تّقافية لّي كتميز جّاپون ؤ شّعب ديالها، سيرتو من 1000 قبل لميلاد حتال ليوم. تّقافة جاپونية عندها خاصيات كتميّزها من جميع نّواحي، سوا ف لّوغة، لّباس، لموسيقا، لفن ؤ غيرهم.
رواية تصويرية

رّواية تصويرية (ب جاپونية ビジュアルノベル، "بيجووارو نوبيرو") هيّا نوع ديال لّوعاب د تّيليجو كتكون علا شكل حجّاية ب احدات ؤ شخصيات، بحيت كيقدر لّعّاب يتفاعل معاها. لقصة عادة كتّعطا علا شكل تيكست، ؤ رّسيم د شّخصيّات كيكون بحال ف لانيمي. ف جّاپون، اغلبية ديال رّوايات تّصويرية كتصايب باش تّلعب ف لپيسي. ف جوايه 2006، كانو علاين 70% د لالعاب د التيليجو على شكل روايات تصويرية، و بزاف منهوم ولّاو سيريات د انيمي. من اشهر الروايات التصويرية لي ولّاو انيمي كاين لبوابة د شطاين "Stein's Gate"، كلاناد "Clannad"، و فييت/ستيي نايت "Fate/Stay Night".
رواية

رّواية هيّا سلسلة ديال لاحدات كتّعاود ب سرد نتري طويل كيوصف شخصيات خيالية ؤلا واقعية ؤ احدات علا شكل قصة متسلسلة، ؤ هيّا من اكبر نّواع د لحجّايات من حيت لحجم ؤ تّعدد د شّخصيات ؤ تنوع د لاحدات، ؤ بانت ف ؤروپا ب صيفتها ݣنس ادابي مؤتر ف لقرن تمنطاش. رّواية هيّا حجّاية كتعتمد علا سّرد بما فيه من وصف ؤ حوار ؤ مخاصمة بين شّخصيات ؤ داكشي لّي كيترتب عليه ؤلا كيتضمنو من ستريس ؤ صراع، ؤ كتزيد تشعلو لاحدات.
كرياتينين

لكرياتينين (ب لفرانصاوية créatinine، ب نݣليزية creatinine بلامازيغية : ⴽⵔⵢⴰⵜⵉⵏⵉⵏ ) هاد لكلمة جايا من ليونانية κρέας واللي كاتعني اللحم، وتسمات هاكا حيتاش هاد لمادة الشيمياوية كاينتجوها لعضلات ديالنا فاش كايكاتابوليزيو واحد لحامض اميني سميتو ارجينين. هاد لكرياتينين الدات ديالنا ماكادير بيها والو هيا غار زبل كايلوحوه لكلاوي فلبولة، ولكن عندها واحد النفع كبير عند الطبا حيت لعبار ديالها فالدم كايوري ليهوم لحالة ديال فلكلاوي و لخدمة ديالهوم. لكرياتينين فلكلينيك. لكرياتينين كاتخاد من الدم و الشانتيو كايدار فتيوب ناشف ولا مهيپاريني. تاكونصونطريت ديال لكرياتينين كاتعول على جوج دلپاراميترات، التحياد لكلواني ديالها و لكتلة دلعضلات اللي فالدات ديالنا يعني باشما كنا مبودرين باشما كانت تاكونصونطريت ديالها زايدة. باش نعبرو تاكونصونطريت دلكرياتينين فالدم(الضوزاج دلكرياتينين) عندنا شلا مانيرات، واللي كانخدمو هوما لمانيرة لونزيمية ولا اللونميترية هاد التانية اللي واخا رخيصة ولايني مامديوراش غير للضوزاج دلكرياتينين بوحدها(ماشي محددة مزيان) هادشي كايخلي كاع اللابوات يخدمو الطريقة لونزيمية واخا التمان ديالها طالع.
جيهة وايكاتو

جيهة وايكاتو (بالنݣليزية: Waikato، بلوغة شعب لماوري: Waikato) هي وحدة من لجيهات ديال نيوزيلاندا اللي كاينة فلوسط ديال لݣزيرة دالشمال. لعاصيمة ديال هاد لجيهة هي هاميلطون. لميساحة ديالها واصلة ل25، 598 كم²، والسكان ديالها واصلين ل468، 800 على حساب ليحصاء ديال 2018. محادينها لجيهات ديال اوكلاند، طاراناكي، ماناواطو فانݣانوي، خليج هاوك وخليج پلينتي. السكان. على حساب لمدون. لمدون لعشرة لكبار من ناحية السكان فجيهة وايكاتو
جيهة خليج پلينتي

جيهة خليج پلينتي (بالنݣليزية: Bay of Plenty، بلوغة شعب لماوري: Te Moana-a-Toi) هي وحدة من لجيهات ديال نيوزيلاندا اللي كاينة فالشمال الشرقي ديال لݣزيرة دالشمال. لعاصيمة ديال هاد لجيهة هي فاكاطاني. لميساحة ديالها واصلة ل12، 231 كم²، والسكان ديالها واصلين ل308، 499 على حساب ليحصاء ديال 2018. محادينها لجيهات دخليج هاوك، ݣيزبورن ووايكاتو. السكان. على حساب لمدون. لمدون لعشرة لكبار ديال جيهة خليج پلينتي:
جيهة ݣيزبورن

جيهة ݣيزبورن (بالنݣليزية: Gisborne District، بلوغة شعب لماوري: Te Tairāwhiti or Te Tai Rāwhiti) هي وحدة من لجيهات ديال نيوزيلاندا اللي كاينة فالشرق ديال لݣزيرة دالشمال. لعاصيمة ديال هاد لجيهة هي ݣيزبورن. لميساحة ديالها واصلة ل8، 385 كم²، والسكان ديالها واصلين ل47، 517 على حساب ليحصاء ديال 2018. محادينها لجيهات دخليج پلينتي وخليج هاوك. السكان. على حساب لمدون. كاينة مدينة كبيرة وحدة فيها كتر من 1000 واحد، واللي هي مدينة ݣيزبورن. السكان ديالها هوما 37، 000، والنيسبة ديالهوم فلجيهة هي %73. 0.
جيهة خليج هاوك

جيهة خليج هاوك (بالنݣليزية: Hawke's Bay Region، بلوغة شعب لماوري: Te Matau-a-Māui) هي وحدة من لجيهات ديال نيوزيلاندا اللي كاينة فلجانوب الشرقي دلݣزيرة دالشمال. لعاصيمة ديال هاد لجيهة هي ناپيي. لميساحة ديالها واصلة ل14، 111 كم²، والسكان ديالها واصلين ل166، 368 على حساب ليحصاء ديال 2018. محادينها جيهة خليج پلينتي، جيهة ݣيزبورن، جيهة وايكاتو وجيهة ماناواطو فانݣانوي. السكان. على حساب لمدون. لمدون السبعة لكبار ديال جيهة خليج هاوك:
موڤ لوڤ

موڤ لوڤ (سّمية لاصلية マブラヴ ؤلا Muv-luv) هيّا رواية تصويرية ايروتيكية صاوباتها شركة اج ديال لّوعاب لايروتكية باش تخدم ف سّيستيم ديال ويندووز ؤ طلقاتها ف 28 فبراير 2003. هاد لّوعبة خرجات ف لّول ف جوج پارتيات "موڤ لوڤ ايكسطرا" ؤ "موڤ لوڤ انليميتيد" (موڤ لوڤ بلا حدود). موراها ف 24 ابريل 2006، خرجات لپارتية تّالتة ب عنوان "موڤ لوڤ الطيرناتيڤ" (موڤ لوڤ شي حاجة مختالفة).
ستيفن كينݣ

ستيفن كينݣ (مزيود ف 21 شتنبر 1947) هوّا كاتب ميريكاني ديال لحجّايات ؤ رّيوايات د لخلعة، لاداب لمورواقعي، لاداب د لاجرام ؤ لفانطازيا. لكتوبا ديالو تباعو ب كتر من 350 مليون نسخة، ؤ بزاف منهوم ولّاو فلام، سيريّات د تّلفازة، ؤ حجّايات مصورة.
بيليروبين

لبيليروبين هيا واحد لمادة لونها صفر، هيا زبل ميطابولي جاية من التهراس د لهيمة اللي كاتخرج هيا و طومة دلحديد فاش كايتخْلاو لكراوي لحمرين الشارفين ؤلا اللي ماشي نورمال من عند لوكّالة لكبيرة (ماكروفاج)، لمداكسة ديالها ف الدات كاتسما ب بوصفير و يقدر يمعني على شلا مرضات. فيزيولوجي ديال لبيليروبين. لپروصيص دلماكلة دلكواري لحمرين و التحرير ديال لهيمة منهوم ولكاطابوليزان دلهيمة للبيليروبين كايطرا فالطحال، و منبعد هاد لبيليوربين كاتركب فواحد لپروتين نقالة سميتها لالبيمين كاتمشي غادية شادة الطريق ديال لواريد الطحالي للواريد الجايب باش توصل للكبدة اللي فيها كاطرا واحد لعملية سميتها "الجواج" يعني لبيليروبين ماجوجاش اللي فدهنمدوبة كاتحول لبيليروبين مجوجة اللي فلمامدوبة. هاد التفاعل ديال الجواج كايكون فلكبدة و كاضمنو واحد لونزيم سميتها لݣليكورونيل طرونسفيراز وهاد لعملية كاتكونصومي الطاقة. من بعد لبيليروبين لمجوجة كاتلاح فلمرار وكادوز فلقنيوتات لمرارية ومنبعد الا ماتلاحاتش فلمرارة تما غاتصطوكا كاتلاح فالطناش باش دوز معا لماكلة لمصارن الرقيقة و لغليضة، 85% كاتمشي معا لخرا على شكل ستيركوبيلينوجين اما ديك 14% اللي باقية كايجيو لبكتيريات دلمصارن كاهيدروليزيوها كاتعاودتصم فالسيركوي الدماوي باش ترجع عاوتاني للكبدة وهاكجبد وهادا كايتسما : السيكل لمصرانوكبداوي. لبيليروبين عندها جوج دنواع سوا لمجوجة(مديريكتية: حيت كاتفاعل معا واحد الرياكتيف سميتو الديازورياكتيف) كادوب فلپلازما حيت فلمامدوبة وكاتكون فلبولة(هيا اللي كاتعطي للبولة لونها الصفر) سوا اللي مامجوجاش(ماشي ديريكتية خاصها مزرّيب/كاطاليزور باش تفاعل معا الديازورياكتيف) دهنومدوبة وخاصها طرانسبورتور فالدم. مرضولوجي دلبيريروبين. لعمورية بلبيليروبين فالدات ديالنا وبسباب لونها الصفر كاتتعطينا الصفورية. الصفورية نقدرو نقسموها لتلاتة دنواع: سبيطار. لبيليروبين هيا مسمومة للدات ديالنا سيرتو الا كانت بكمية كتيرة اشكو كاتمشي للنويات الرمادية تاع دماغ وكاتسبب فالدماغومرضات و لخطير هوا مكاتبراش و تقدر دير خسارات عصبية. لخطورة ديالها سيرتو على الدراري الصغار.
إل ريسيطاس

خوان خويا بورخا، تولد فـ5 ابريل 1956 ف سيڤيا ؤ مات فـ28 ابريل 2021 ف نفس لمدينة، كان فنان كوميدي ؤ ممتيل صبليوني معروف كتر بسميت ال ريسيطاس. خدا شعبية كبيرة ف 2015 بسباب بزاف د لميمز مبنية على لحوار لي دار ف يونيو 2007 ف لبرنامج د "راطونيس كولوراوس" معا خيسوس كينطيرو. حياتو. تزاد خويا ف سيڤيا ف 5 ابريل 1956. كان عندو بزاف د لخدامي ف حياتو، من بينهم طياب ؤ لخويان د لخناشي د سيمة. اول مرة بان ف تلفازة كان ف عام 2000، ف لبرنامج د خيسوس كينطيرو "ال ڤاݣاموندو"، فين دار حوارات على وضعيات مختالفة د لحياة مع شريكو "ال پييطو" ولا "ال كونياو"، ب طريقة كوميدية. ولا معروف ب ضحكة ديالو لي ب نبرة عالية مع تصفار (لي وصفها جورنال لݣارديان دايرا بحال "دلفين ب لعادة 20 ف نهار")، هادشي لي خلا يسميوه ب "ال ريسيطاس" ("سي ضحكة" ب داريجة). بان حتا ف لفيلم لي خرج ف 2005 "طورينطي 3: ال پروطيكطور". ملي ولا معروف ف لعالام كامل جوايه 2015، ولا كيدير حتا عروض ل شركات خارج صبانيا، بحال متلان واحد لاشهار فينلاندي. ميمز د لحوار د راطونيس كولوراوس. ف يونيو 2007، بان خويا ف لبرنامج د "راطونيس كولوراوس" معا خيسوس كينطيرو ؤ هضر على واحد لحادتة وقعات ملي كان خدام ف ريسطورا كيغسل لواني. لقيصة هي باش/بلي راه خلا شي مقالي د لپاييلا ف ليل ف لبحر باش يتغسلو راسهم، ؤ ملي رجع ف صباح باش ياخدهم، لقاهم داهم لما د لبحر مع لمد. ملي كان كيعاود لقيصة كان كيقطعها بزاف د لمرات ب ضحكة ديالو لمعلومة. تحط لڤيديو لاصلي ف يوتوب نهار 25 يونيو 2007، ؤتشاف كتر من مليون مرة قبل تمن سنين من ما بان لميمز. ف مارس 2014، خداو لاخوان لمسلمين لقطات من لحوار باش يضحكو على رائيس لميصري عبدلفتاح سيسي. خرجو حتا نسخ اخرا كاتضحك، ؤ غالبا ما كاتكون على تيكنولوجيا ؤ لعاب. اكتر نسخ د لڤيديو تشافت د خويا مطرجمينو كانت د شي مصمم د لكارطة د روسوم نڤيديا جيفورص جي تي اكس، ؤ مصمم د تيم فورطريس 2، وموضاف د ڤالڤ كيناقش ضوطا 2، ؤ ممتيل د كانون كيناقش كاميرا C300، وموضاف د اكس بوكس لايڤ كيوصف نيضام د لمنصة، ولا مصور د سينيما كيوصف تصوير ب لكاميرا لحمرا. ف مارس 2015، خدا لميمز هتيمام كبر مورما تطلق لماك بوك د 2015، ؤ ترجم خويا لشي مصمم د لپروطوتيپ. شي شهورا مورما تحط، تشاف لڤيديو كتر من خمسة د لمليون مرة ف يوتوب. تقارن تاتير د لميمز ب نسخ لي كاتضحك د دراما لحربية د عام 2004 "ضاونفول" (طيحة)، فين بزاف د لمشاهد د لفيلم تكتبات ب نفس الطريقة د تحريف طرجمة. تنشر ميمز اخور مشهور ف ابريل 2015 كيضحك على قضية سياسية ف سلوڤاكيا معروفة بسميت قضية ڤاهوستاف، فين ترجم خويا لممتيل لكوميدي سلوڤاكي لمعروف يانو ݣوردوليس. ف يونيو 2016، تخدمات لڤيديو باش ضحك على لقرار د لخروج د بريطانيا من تيحاد الاوروپي، فين بان ال ريسيطاس بلي كان موستشار د دايڤيد كاميرون ف تخطيط لحملة د لخروج د بريطانيا من تيحاد الاوروپي. ف 2019، تزادت تصويرة تابتة مكبرة لوجه، بسميت KEKW، بحال تعبير د طرف تالت ف تويتش على فرانكرفايسزي. من ابريل 2021، كتر من 100000 قناة ف تويتش خدمات داك تعبير. ب كتر من 400 مليون ستيخدام ف شاط، مكلاسي تعبير ف لبلاصة لعاشرة بين تعبيرات د فرانكرفايسزي لي مستعملة بزاف. صحة ؤ لموت. ف شتنبر 2020، دخل خويا ل صبيطار دي لا كاريداد ف سيڤيا، فين دار عملية على مشكلة ف لاوعية ديال دم ؤ ضطرو يحيدو ليه رجل. قل من عام موراها، ف ضهور د 28 ابريل 2021، داو خويا من صبيطار دي لا كاريداد ل صبيطار لجاميعي بيرخين ديل روسيو، مورما تكفسات لوضعية ديالو. توفا مور ضهور د داك نهار بسباب مضاعفات د لمرض ف عمرو تقريبان 65 عام.
أفلاطون

افلاطون (ب لّاتينية Plato) (ب ليونانية Πλάτων) (مزيود ف 427 ق. م - مات ف 347 ق. م) هوّا ارستوكليس بن ارستون، فيلسوف يوناني كلاسيكي، رياضياتي، ؤ كاتب ديال عدد من لحوارات لفلسفية، ؤ كايتعتابر مؤسس د لاكاديمية د اتينا لّي هيّا اول معهد د تّعليم لعالي ف لعالام. لاستاد ديالو كان هوّا سقراط ؤ تّلميد ديالو ارسطو. افلاطون كيتعتابر مؤسس ديال لفلسفة لغربية، ؤ ماشي مبالغة يلا ݣلنا بلي لفلسفة لغربية ف اغلبيتها هيّا ملاحضات علا لهامش ديال فلسفة افلاطون. ؤ هوّا واحد من اكتر نّاس لّي اترو ف تّاريخ د لبشرية، ؤ لخدمة ديالو، عكس ديال لفلاسفة لّي كانو ف لعصر ديالو، وصلاتنا كاملة علا مدى ديال 2400 عام، مي شّعبية ديالها طلعات ؤ نزلات علا حساب لفترات تّاريخية. افلاطون تاتر بزاف ب افكار سقراط ؤ سيرتو تاتر ب اعدامو لّي كان فيه مضلوم.
عبد الله العروي

عبد الله العروي (تزاد ف 7 نونبر 1933 ف ازمور)، هو مفكر مغريبي تايكتب على تاريخ د لمغريب و لفلسفة و حتا الروايات. عندو معا لافكار ديال لحداتة و لقيم لانسانية. حياتو. تزاد عبد الله العروي ف عائلة معروفة. ماتت لواليدة ديالو وهو صغير. مشا لابتدائي و لاعدادي ف ازمور و مراكش و مبعد مشا لرباط فين خدا لباكالوريا عام 1953. مشا ل فرانسا مبعد لباك باش يقرا لعلوم السياسية و تما فين خدا ليصونص ف الدراسات السياسية ف باريز عام 1956. كمل قرايتو و خدا ديپلوم لميتريز ف التاريخ عام 1958 و التبريز باش يوللي استاد ف لاسلاميات عام 1963. خاد الدوكتورا عام 1976 و لبحت سميتو "الاصول الاجتماعية والثقافية للوطنية المغربية : 1830-1912". خدم استاد ف كلية لعلوم لانسانية ف لجامعة ديال محمد الخامس حتا خدا التقاعد عام 2000. خدمتو. بدا عبد الله العروي تايكتب من عام 1964 ب سميت عبد الله الرافضي. لكتوبا ديالو كان فيهم النقد لايديولوجي و حتا التاريخ و لانظمة و الروايات. نشر لكتابات ديالو ف بزاف ديال لمجلات بحال اقلام (ف الرباط)، مواقف (ف بيروت)، دراسات عربية (ف بيروت)، ديوجين (ف باريز).
طاليس

طاليس لميلي ( 624 ق. م - 546 ق. م) هوا عالم د لفلك ؤ لماط ؤ فيلسوف يوناني من لمدرسة لايونية، وهوا واحد من «لحوكاما سّبعة» ديال ليونان. اشهر حاجة ݣالها هيا بلي لما اصل ݣاع لحاجات، ؤ كتاشف بزاف ديال طّيوريمات لهندسية. ؤ ماكانش كياخد ب لخرافات ؤ لاساطير ديال داك زمان، ؤ كايݣولو بلي تنبا ب لكسوف د شّمش لكامل لي وقع في 28 ماي من عام 585 قبل لميلاد. ؤ حاول يحدد لبلاصة ديال لاجرام سماوية ب نسبة للارض، ؤ خلا نّْجوم هيا لي قريبة ل لارض، عاد لقمر ؤ تابعو الشمش.
جيهة طاراناكي

جيهة طاراناكي (بالنݣليزية: Taranaki، بلوغة شعب لماوري: Taranaki) هي وحدة من لجيهات ديال نيوزيلاندا اللي كاينة فلغرب ديال لݣزيرة دالشمال. لعاصيمة ديال هاد لجيهة هي نيوپلايماوت. لميساحة ديالها واصلة ل7، 257 كم²، والسكان ديالها واصلين ل 119، 600 على حساب ليحصاء ديال 2018. محاديها جيهة وايكاتو وجيهة ماناواطو فانݣانوي. السكان. على حساب لمدون. لمدون التمنية لكبار ديال جيهة طاراناكي:
جيهة ماناواطو فانݣانوي

جيهة ماناواطو فانݣانوي (بالنݣليزية: Manawatū-Whanganui، بلوغة شعب لماوري: Manawatū-Whanganui) هي وحدة من لجيهات ديال نيوزيلاندا اللي كاينة فلجانوب ديال لݣزيرة دالشمال. لعاصيمة ديال هاد لجيهة هي پالمرسطون نورط. لميساحة ديالها واصلة ل22، 215 كم²، والسكان ديالها واصلين ل243، 700 على حساب ليحصاء ديال 2018. محادينها جيهة طاراناكي، جيهة وايكاتو، جيهة خليج هاوك وجيهة ويلينݣطون. السكان. على حساب لمدون. لمدون لعشرة لكبار ديال جيهة ماناواطو فانݣانوي:
جيهة ويلينݣطون

جيهة ويلينݣطون (بالنݣليزية: Wellington Region) هي وحدة من لجيهات ديال نيوزيلاندا اللي كاينة فلجانوب الشرقي ديال لݣزيرة دالشمال. لعاصيمة ديال هاد لجيهة هي مدينة ويلينݣطون. لميساحة ديالها واصلة ل8، 140 كم²، والسكان ديالها واصلين ل504، 900 على حساب ليحصاء ديال 2016. محادياها جيهة ماناواطو فانݣانوي وجيهة مارلبورو. السكان. على حساب لمدون. لمدون لعشرة لكبار ديال جيهة ويلينݣطون:
جيهة طازمان

جيهة طازمان (بالنݣليزية: Tasman District، بلوغة شعب لماوري: Te Tai o Aorere) هي وحدة من لجيهات ديال نيوزيلاندا اللي كاينة فالشمال ديال لݣزيرة دلجانوب. لعاصيمة ديال هاد لجيهة هي ريتشموند. لميساحة ديالها واصلة ل9، 771 كم²، والسكان ديالها واصلين ل 52، 389 على حساب ليحصاء ديال 2018. محادينها جيهة كانطربوري، جيهة الساحل لغربي، جيهة نيلصون وجيهة مارلبورو. السكان. على حساب لمدون. لمدون الستة لكبار ديال جيهة طازمان:
الخوارزمي

الخوارزمي (مزيود ف جوايه 780، توفى ف جوايه 850 ميلادية) عالم فارسي مسلم، سميتو لكاملة محمد بن موسى الخوارزمي. كترجع اصولو ل بلاد فارس. هوا عالم د لفلك، و لماط، و الجبر، و الجغرافيا و عندو بزاف د لمساهمات لعلمية خصوصا ف مجال الجبر و لماط، حيت دخّل ل ؤروپا لارقام لهندية، كيما دخل نظام لعد العشري، و كان كتابو "لمختصر ف لحساب لجبر و المقابلة" اول كتاب كايدوي على كيفية حل لمعادلات لخطية و التربيعية. تطرجمو بزاف د اعمالو للغات خرين.
جيهة نيلصون

جيهة نيلصون (بالنݣليزية: Nelson Region، بلوغة شعب لماوري: Whakatū) هي وحدة من لجيهات ديال نيوزيلاندا اللي كاينة فالشمال تاع لݣزيرة دلجانوب. لعاصيمة ديال هاد لجيهة هي نيت مدينة نيلصون. لميساحة ديالها واصلة ل422. 19 كم²، والسكان ديالها واصلين ل 54، 600 على حساب ليحصاء ديال 2020. محاديها جيهة طازمان وجيهة مارلبورو.
جيهة مارلبورو

جيهة مارلبورو (بالنݣليزية: Marlborough Region، بلوغة شعب لماوري: Te Tauihu-o-te-waka) هي وحدة من لجيهات ديال نيوزيلاندا اللي كاينة فالشمال الشرقي ديال لݣزيرة دلجانوب. لعاصيمة ديال هاد لجيهة هي بلينهايم. لميساحة ديالها واصلة ل 12، 484 كم²، والسكان ديالها واصلين ل 47، 340 على حساب ليحصاء ديال 2018. محادينها جيهة نيلصون، جيهة طازمان وجيهة كانطربوري. السكان. على حساب لمدون. لمدون التلاتة لكبار ديال جيهة مارلبورو:
جيهة الساحل لغربي

جيهة الساحل لغربي (بالنݣليزية: West Coast Region، بلوغة شعب لماوري: Te Tai Poutini) هي وحدة من لجيهات ديال نيوزيلاندا اللي كاينة فلغرب ديال لݣزيرة دلجانوب. لعاصيمة ديال هاد لجيهة هي ݣرايماوت. لميساحة ديالها واصلة ل 23، 276 كم²، والسكان ديالها واصلين ل 31، 575 على حساب ليحصاء ديال 2018. محادينها جيهة طازمان، جيهة كانطربوري، جيهة اوطاݣو وجيهة ساوتلاند. السكان. على حساب لمدون. لمدون لخمسة لكبار ديال جيهة الساحل لغربي:
جيهة كانطربوري

جيهة كانطربوري (بالنݣليزية: Canterbury Region، بلوغة شعب لماوري: Waitaha) هي وحدة من لجيهات ديال نيوزيلاندا اللي كاينة فالشرق ديال لݣزيرة دلجانوب. لعاصيمة ديال هاد لجيهة هي كرايستشورتش. لميساحة ديالها واصلة ل 44، 504 كم²، والسكان ديالها واصلين ل624، 200 على حساب ليحصاء ديال 2018. محاديها جيهة الساحل لغربي، جيهة اوطاݣو، جيهة مارلبورو وجيهة طازمان. السكان. على حساب لمدون. لمدون لعشرة لكبار ديال جيهة كانطربوري :
جيهة أوطاݣو

جيهة اوطاݣو (بالنݣليزية: Otago Region، بلوغة شعب لماوري: Ōtākou) هي وحدة من لجيهات ديال نيوزيلاندا اللي كاينة فلجانوب الشرقي ديال لݣزيرة دلجانوب. لعاصيمة ديال هاد لجيهة هي دونيدين. لميساحة ديالها واصلة ل 31، 241 كم²، والسكان ديالها واصلين ل 229، 200 على حساب ليحصاء ديال 2018. محادينها جيهة كانطربوري، جيهة الساحل لغربي وجيهة ساوتلاند. السكان. على حساب لمدون. لمدون لعشرة لكبار ديال جيهة اوطاݣو:
جيهة ساوتلاند

جيهة ساوتلاند (بالنݣليزية: Southland Region، بلوغة شعب لماوري: Murihiku) هي وحدة من لجيهات ديال نيوزيلاندا اللي كاينة فلجانوب ديال لݣزيرة دلجانوب. لعاصيمة ديال هاد لجيهة هي اينڤيركارݣل. لميساحة ديالها واصلة ل 34، 347 كم²، والسكان ديالها واصلين ل102، 600 على حساب ليحصاء ديال 2020. محادينها جيهة الساحل لغربي وجيهة اوطاݣو. السكان. على حساب لمدون. لمدون السبعة لكبار ديال جيهة ساوتلاند:
فانݣاري

فانݣاري (بالنݣليزية:Whangārei، بلوغة شعب لماوري: Whangārei) هي مدينة نيوزيلاندية وهي لعاصيمة ديال جيهة نورطلاند. تبنات فلقرن 19، ولميساحة ديالتها هي 57. 06 كلم² ولمعدل دلعلو ديالها هو 76 ميترو. كايسكنو فيها 52، 600 واحد على حساب لاحصاء د 2018.